MJADALA KUHUSU NAMNA MBALIMBALI ZA KUKABILIANA NA UFISADI NCHINI

Naam, ufisadi ni utoaji au upokeaji wa hongo ili mtu aweze kutimiza matakwa yake. Kwa hakika ufisadi umeleta balaa na beluwa katika jamii moja hadi nyengine. Kwa kweli ufisadi ni kitendo ambacho kinastahili kupelekwa jahanamu katika jamii hii yetu ya sasa. Wanafunzi si wanajamii si wazee waweze kushirikiana na kutokomeza ufisadi katika kaburi la sahau. Aina za ufisadi zinazotendeka nchini ni kama kuzunguka mbuyu, kukubali kuzungukwa mbuyu , kuzembea majukumu, ubaguzi wa rangi na hata ukabila. Umoja ni nguvu utengano ni udhaifu, tukiungana mikono tunaweza kutokomeza kwa namna zifuatazo .Kwanza kabisa ili kuweza kutokomeza ufisadi huu nchini serikali inapaswa kuchukua hatua ya haraka kabla ya maji haujazidi unga · serikali ibuni taasisi tekelezi ya kitaifa ya kampeni dhidi ya ufisadi Ibuni vikundi maalum vitakavyotengwa mbali hususan kuchunguza na kutoa mapendekezo dhidi ya ufisadi huu. Vikundi kama vile Tume ya kupambana na ufisadi viweze kuwa na moto wa kuutokomeza ufisadi. Vikundi hivyi viweze kujadiliana na kutoa ushauri dhidi ya ufisadi .Pili, kushtakiwa kwa viongozi .Viongozi walio na nyadhifa kazini kuelimishwa kwamba si vizuri kupokea rushwa au kutoa rushwa na endapo yoyote atajihusisha hivyo basi wanaohusika wawape adhabu kali kama kufungwa ili wawe mfano kwa wengine. Si wadogo si wakubwa wote waweze kushtakiwa kama alivyo fanya bwana Noordin Hajj kwa kuchukua hatua ya haraka · Yeye kama mkurugenzi wa mashtaka ameweza kutimiza jukumu lake kwa kuweza kumshtaki waziri wa fedha Bwana Henrich Rotich na naibu wake Kamau Truge Wawili hawa waliweza kushtakiwa dhidi ya ufisadi ,pesa za bwawa Arror na kimwerer. Tukijiunga mkono kwa kweli tunaweza kupeleka ufisadi jahanamu. Vilevile vyombo vya mawasiliano vitumiwe kuhamasisha umma. Vyombo vya mawasiliano kama vile vya kijadi vikiwemo redio, magazeti , mabango vitumiwe kwa kupitishia ujumbe wa kukomesha ufisadi vi ofisini si makazini ujumbe huu uwafikie na watu waweze kujirekebisha dhidi ya ufisadi. Wananchi waelimishwe kwamba si vyema kupokea rushwa ili kupata kazi yoyote nchini .Hata hivyo, mashirika ya kijamii ya fadhili uongozi kwa kuunda mashirika ya kijamii ambapo itatilia mbolea kwa haki za kijamii. Vikundi kama vile muhuri ambayo ni mojawapo ya makundi ya waislamu kinachotoa haki za watu wote .Tunahitaji vikundi vingi kwani kidole kimoja hakivunji chawa na jiwe moja haliinjiki jiko. Serikali iliyo mamlakani ishughulikie mfumo wa vikundi hivi kwa haraka ipasavyo . Kwa kawaida wanahabari wapewe nafasi pana kuwaripotia umma kuhusu ufisadi wanahabari wapewe ulinzi wanaostahili kutoka kwa serikali ili umma uweze kuhamasishwa kuhusu umuhimu wa wanahabari hawa na kutochukuliwa kama maadui katika jamii woga wote uwatoke wanahabari na waweze kupitisha ujumbe . Tume ya maadili na kupambana na ufisadi nchini iweze kuwajulisha wanahabari kuhusu utafiti wao na wanahabari waweke kwa hadhira kuhusu maendeo ya ufisadi nchini. 
Aidha, kuanzishwa kwa ofisi ya uchunguzi maalum watu Kusikiliza malalamiko ya umma ambapo umma unaweza kuripoti kuhusu ufisadi. Malalamiko ya umma yaweze kupewa kipaumbele na kushughulikiwa ipasavyo. Baadhi ya malalamiko haya kushughulikiwa kwa haki utolewe ili kuleta amani na umoja katika jamii. na kutokomeza ufisadi. Wananchi wakiweza kutekeleza mambo haya basi kwa hakika wananchi wataishi maisha ya salama salimini: Hakutakuwa na shida wala taabu hapa nchini. 
Hata hivyo, watumishi wa umma huhitajika kutangaza utajira wao. Watumishi hawa wanastahili kutangaza kama walivyo fanya shirika la Transparency International - 
hivi karibuni na kusema kuwa nchi ya Jumuia ya Afrika mashariki zimefanya vyema duniani katika kupambana na ufisadi : Rwanda kuchukuwa nambari : 55, Tanzania 119, uganda 142 nayo Kenya kuchukua 1145 na burundi 159: 
Nikimalizia, kwa kweli mgala muuwe na haki umpe. Zawadi zitolewe kwa wale wote watakao jihusisha na kukomesha ufisadi: Ni lazima tuungane ili tukomeshe ufisadi, basi tukifanya hivi tutaweza kuishi kwa salama salimini. 


Question: Ufisadi ni utoaji na upokeaji wa nini
Answer: Hongo